

# Event Details

- **Event Name**: Hajdu Tamás: Keleten a helyzet még mindig változatlan
- **Event Start and End Date**: Thu, 19 Feb, 2026 at 12:00 pm
- **Event Description**: Hajdu Tamás: Keleten a helyzet még mindig változatlan

A kiállítás ingyenesen megtekinthető:
2026. február 19. – március 29.
Keddtől vasárnapig 12 és 19 óra között.
Hétfőn és ünnepnapokon zárva.
Kurátor: Somosi Rita

Hajdu Tamás fotói a kortárs kelet-európai vizuális kultúra markáns lenyomatai. Munkáiban a dokumentarista fotográfia hagyományai keverednek az abszurd iránti érzékenységgel, miközben képei szoros kapcsolatban állnak a posztszocialista térség esztétikai és társadalmi örökségével. Olyan hétköznapi szituációkat ragad meg, amelyek első pillantásra banálisnak tűnhetnek, de fotográfiai kontextusba helyezve feltárul bennük az a groteszk és sokszor ironikus réteg, amely az egykori szocialista országok városi és vidéki tereinek sajátja.

A fotók nem csupán vizuális naplók, hanem szociológiai és esztétikai szempontból is releváns lenyomatok: a spontán kompozíciók ellenére világos szerkesztési elveken nyugszanak, és egy tudatosan épített vizuális nyelvet tükröznek. Hajdu képi világa párhuzamba állítható a Neue Sachlichkeit dokumentarista szemléletével, ugyanakkor a kelet-európai groteszk – gondoljunk csak a cseh új hullám filmjeire vagy a román újrealizmusra – is rokonítható vele. A valóság ironikus, néha szürreális feltérképezése náluk is kulcsmotívum, csakúgy, mint Hajdu munkáiban.

Hajdu Tamás képeinek központi eleme a posztszocialista tér vizualitása, amelyben a funkcionalitás és az esztétikai igénytelenség keveredik a múlt nosztalgikus maradványaival. Az így létrejövő képi világ sokszor a „buhera-esztétika” jegyeit hordozza magán: az újrahasznosított tárgyak, az ideiglenes megoldások és a vizuálisan disszonáns elemek egyaránt jelen vannak. Ezt az esztétikát Hajdu nem dokumentarista távolságtartással, hanem finom empátiával közelíti meg, így képei nemcsak elemzik, hanem értelmezik is a térben megjelenő kulturális mintázatokat. A fotográfiákon megjelenő tárgyak és élőlények – különösen az állatok – nem csupán díszítő vagy anekdotikus elemek, hanem jelentésképző komponensek. Az állatok hol beleolvadnak a környezetbe, hol kiemelik annak szürreális karakterét, miközben a klasszikus állat-szimbolikától elszakadva inkább a kelet-európai valóság allegóriáivá válnak. Az udvari sárga fotelből támadásra készülő macska vagy a hősugárzót cipelő férfi képei olyan helyzeteket teremtenek, melyekben az abszurd nem idegen, hanem ismerősen otthonos.

Hajdu képeinek egyik legfontosabb formanyelve a humor, amely azonban sohasem degradáló vagy közönséges. Sokkal inkább az irónia, a vizuális paradoxon és a jelentésrétegek játéka jelenik meg munkáiban, amelyek révén a néző számára feltárulhat a képek mögötti társadalmi vagy történeti utalásrendszer. A humor itt nem a nevetés eszköze, hanem a kritikai gondolkodás aktiválása.

Művei ugyanakkor egyértelműen kapcsolódnak a kortárs fotóművészet azon irányzataihoz, amelyek a mindennapi valóságot a jelentésképzés helyszíneként kezelik. Ilyen értelemben Hajdu fotói a konceptuális fotográfia és a klasszikus street photography határán egyensúlyoznak. Miközben nem megrendezettek, és megőrzik a spontaneitás erejét, mégis tudatos esztétikai döntések eredményei. Kompozícióiban az arányérzék, a térhasználat és a színkezelés mind azt szolgálják, hogy a hétköznapi jelenet átlépjen a művészi reprezentáció szintjére.

A képeken gyakran feltűnő „időrétegek” – például a retro bútorok, kopott falak, vagy elfeledett, benőtt felületek – nem pusztán nosztalgikus elemek, hanem a posztszocialista időszemlélet kivetülései is. Ezek a motívumok egyszerre idézik meg a múltat és reflektálnak a jelenre, így a képekben egyfajta történeti távlat is megjelenik, amely túlmutat a pillanat megragadásán.

Végső soron Hajdu Tamás munkáit az az ambivalencia teszi igazán érdekessé, amely a groteszk és a bensőségesség, a kritika és az empátia, a múlt és a jelen között feszül. Fotói egyszerre hordozzák a kelet-európai vizuális kultúra jellegzetes esztétikáját, és képesek univerzális érvényű kérdéseket felvetni: mihez kezdünk az örökségünkkel? Hogyan formálja a környezetünk az identitásunkat? Mitől lesz egy pillanat hétköznapi és mégis jelentéses?

A PaperLab Galéria tárlata olyan válogatást kínál a művész eddigi életművéből, amely nemcsak stílusbeli és tematikai sokszínűségét, hanem következetes szemléletmódját is megmutatja.

Hajdu Tamás
1976, Szilágysomlyó, Románia

2000-ben végzett a Kolozsvári Agrártudományi és Állatorvosi Egyetem állatorvosi szakán. Jelenleg állatorvosként dolgozik Nagybányán. Önképzés útján sajátította el a fotográfia mesterségét, 2005 óta fényképez tudatosan. 2013-ban a Sony Photography Awards, 2015-ben a LensCulture Awards, 2018-ban pedig az Exibart Street Contest finalistái között szerepelt. A Romanian Visual Awards legjobb streetfotográfusának járó díjat nyerte el 2024-ben. Képeit a New York-i Photoville-en és a hágai Spotlight Romania kiállításon is bemutatták, emellett több nemzetközi magazin és újság publikálta, így például a Punctum, a Practical Photography, a Vice, a Lenscratch, a Feature Shoot, a The Independent, a La Repubblica, a National Geographic és a The Guardian. Jelentősebb önálló kiállításai az utóbbi években: FotoIstanbul – a Capa Központ meghívására (2016), Sepsiszentgyörgy (2017), Budapest (2018), PhotoIs:rael – Tel-Aviv (2018), TIFF – Kolozsvár (2025).


www.maimano.hu
- **Event URL**: https://allevents.in/budapest/hajdu-tamás-keleten-a-helyzet-még-mindig-változatlan/200029679343759
- **Event Categories**: photography, contests
- **Interested Audience**: 
  - total_interested_count: 219

## Ticket Details

- **Ticket URL**: http://facebook.com/200029679343759?utm_source=AllEvents.in&utm_medium=event-discovery-platform&utm_campaign=budapest-events

## Event venue details

- **city**: Budapest
- **state**: BU
- **country**: Hungary
- **location**: Nagymező utca 20., Budapest, Hungary, 1065
- **lat**: 47.50355
- **long**: 19.05986
- **full address**: Nagymező utca 20., Budapest, Hungary, 1065

## Event Organizer details

- **affiliate_id**: 2
- **organizer**: Mai Manó Ház (https://allevents.in/org/mai-manó-ház/1351358)

## Event gallery

- **Alt text**: banner
  - **Image URL**: https://cdn-az.allevents.in/events3/banners/331245697e4470a68d21c082eedfeaf0085d5b462f127a7ddc073298745f928a-rimg-w1000-h523-dc2b2f33-gmir?v=1771400218
- **Alt text**: thumbnail
  - **Image URL**: https://cdn-az.allevents.in/events3/banners/9f4f7c977d29096c08f873dd08e7bcb83ccd12d4046da3420c2b9b38039fb730-rimg-w300-h300-dc799291-gmir?v=1771400219

## FAQs

- **Q**: When is the event happening?
  - **A:** Thu, 19 Feb, 2026 at 12:00 pm
- **Q**: Where is the event happening?
  - **A:** Nagymező utca 20., Budapest, Hungary, 1065
- **Q**: Who is organizing the event?
  - **A:** Mai Manó Ház
- **Q**: What type of event is this?
  - **A:** photography, contests
- **Q**: Where can I find ticket details about Hajdu Tamás: Keleten a helyzet még mindig változatlan ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "Hajdu Tamás: Keleten a helyzet még mindig változatlan",
        "image": "https://cdn-az.allevents.in/events3/banners/331245697e4470a68d21c082eedfeaf0085d5b462f127a7ddc073298745f928a-rimg-w1000-h523-dc2b2f33-gmir?v=1771400218",
        "startDate": "2026-02-19",
        "url": "https://allevents.in/budapest/hajdu-tamás-keleten-a-helyzet-még-mindig-változatlan/200029679343759",
        "location": {
            "@type": "Place",
            "name": "Nagymező utca 20., Budapest, Hungary, 1065",
            "address": {
                "@type": "PostalAddress",
                "streetAddress": "Nagymező utca 20, Budapest 1065, Magyarország",
                "addressLocality": "Budapest",
                "addressRegion": "BU",
                "addressCountry": "HU"
            },
            "geo": {
                "@type": "GeoCoordinates",
                "latitude": "47.50355",
                "longitude": "19.05986"
            }
        },
        "eventAttendanceMode": "https://schema.org/OfflineEventAttendanceMode",
        "description": "Hajdu Tamás: Keleten a helyzet még mindig változatlan\n\nA kiállítás ingyenesen megtekinthető:\n2026. február 19. – március 29.\nKeddtől vasárnapig 12 és 19 óra között.\nHétfőn és ünnepnapokon zárva.\nKurátor: Somosi Rita\n\nHajdu Tamás fotói a kortárs kelet-európai vizuális kultúra markáns lenyomatai. Munk",
        "organizer": [
            {
                "@type": "Organization",
                "name": "Mai Man Hz",
                "url": "https://allevents.in/org/mai-manó-ház/1351358",
                "description": "Magyar Fotográfusok Háza - Mai Manó Ház  Kiállítások - Könyvesbolt - Napfényműterem - Szakkönyvtár www.maimano.hu"
            }
        ]
    }
]
```